HMS Kashmir (F12)
Alus tilattiin maaliskuussa 1937 John I. Thornycroft and Companyltä Woolstonista osana vuoden 1937 laivasto-ohjelmaa. Aluksen köli laskettiin 11. lokakuuta nimellä "HMS Javelin" ja se laskettiin vesille 21. maaliskuuta 1939 nimettynä "HMS Kashmiriksi". Alus valmistui 10. lokakuuta, jolloin sen sopimuksen mukaisena hintana oli 391570 puntaa ilman Amiraliteetin toimittamia ase- ja viestijärjestelmiä.
HMS Imperial
Alus tilattiin 30. lokakuuta 1935 Hawthorn Leslie and Companyltä Newcastlesta osana vuoden 1935 laivasto-ohjelmaa. Aluksen köli laskettiin 26. tammikuuta 1936 ja se laskettiin vesille 11. joulukuuta. Aluksen valmistuessa 30. kesäkuuta 1937 eli kaksi kuukautta tilauksessa sovitun toimitusajan jälkeen valmistuskustannukset olivat 257117 puntaa ilman Amiraliteetin toimittamia ase- ja viestijärjestelmiä.